ลุ้นซิวเหรียญทองโลก ดุริยางค์เยาวชนไทย
นางพิมพ์รวี วัฒนวรางกูล อธิบดีกรมส่งเสริมวัฒนธรรม (สวธ.) เปิดเผยว่า ระหว่างวันที่ 3-13 ก.ค.นี้ สวธ.จะนำวงดุริยางค์เยาวชนไทยในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ หรือ Thai Youth Orchestra (TYO) ไปร่วมการแข่งขัน ระดับนานาชาติ รายการ 11 Summa Cum laude International Youth Music Festival Vienna 2017 ที่กรุงเวียนนา สหพันธรัฐออสเตรีย ถือเป็นครั้งแรกของวงดุริยางค์เยาวชนไทยในพระอุปถัมภ์ฯ ที่ได้เดินทางไปแข่งขันในเวทีระดับโลก นับตั้งแต่ก่อตั้งวงมาเป็นเวลา 30 ปี,อธิบดี สวธ.กล่าวว่า สมาชิกวง TYO ที่ไป ร่วมแข่งขันครั้งนี้มีกว่า 60 คน ส่วนใหญ่เป็นนักเรียน นักศึกษา ระดับมัธยมถึงอุดมศึกษา อำนวยเพลงโดย ดร.อัครวัฒน์ ศรีณรงค์ ซึ่งตนมั่นใจว่าจะสามารถคว้าเหรียญทองมาได้ เนื่องจากแต่ละคนมีศักยภาพและมีพัฒนาการที่ก้าวหน้า ขณะนี้ได้ฝึกซ้อมกันหนักทุกวันอาทิตย์และทุกเย็น 3 วันช่วงวันธรรมดา อย่างไรก็ตามการส่งเยาวชนไทยไปแสดงความสามารถต่อสายตาชาวโลกต้องใช้งบประมาณจำนวนมาก ขณะนี้มีภาคเอกชนสนับสนุนส่วนหนึ่ง แต่ก็ยังต้องการรับการสนับสนุนเพิ่มอีก ผู้สนใจสนับสนุนเด็กไทยสามารถร่วมสมทบทุนได้ที่ มูลนิธิส่งเสริมดนตรีสากลเยาวชน โทร.08-0563-2266 หรือที่กองทุนส่งเสริมงานวัฒนธรรม 0-2247-0028 ต่อ 1407.
นางพิมพ์รวี วัฒนวรางกูล อธิบดีกรมส่งเสริม วัฒนธรรม (สวธ.) เปิดเผยว่า ระหว่างวันที่ 3-13 ก.ค.นี้ สวธ.จะนำวงดุริยางค์เยาวชนไทยในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
วงดุริยางค์เยาวชน,Thai Youth Orchestra,วงดุริยางค์,กรมส่งเสริมวัฒนธรรม,พิมพ์รวี วัฒนวรางกูล